Se podesse arremassar-se tota era gent que vessèc era sua sang ena malerosa tèrra dera Pulla, quan combatèren es romans pendent aquera prolongada guèrra qu’en era se recuelhec tan gran butin d’anèths, coma referís Tito Livio e non s’enganhe, que damb era patic tan duri còps per çò de contrastar a Roberto Guiscardo, e damb aquera qu’es sòns uassi se recuelhen encara, autant en Ceperano, a on cada abitant siguec un traïdor, coma en Tagliacozzo, a on eth vielh Allard vencec sense armes, e siguesse possible que toti es combatents mentadi mostrèssen es sòns membres trincats e trauessats, ne tansevolh atau aurie ua idia der aspècte orrible que presentaue era nauau hòssa.